روسیا قیریم-دن و اوکراینانین شرقیندن چکیلنه قدر تحریملر داوام ائدهجک
بونو امریکانین بمت-دکی دایمی نمایندهسی نیکی هیلی بیلدیردی.
امریکانین بیرلشمیش میللتلرده کی دایمی نمایندهسی نیکی هیلی بمت تهلوکهسیزلیک شوراسینین اوکرایناداکی پروسئسلرله باغلی کئچیردیگی توپلانتیسیندا چیخیش ائدهرک، روسیانین اوکراینانین شرقیندکی فعالیتلرینی و قیریم-نین (کریمه) ایلحاقینی شدتله قینادیقلارینی بیلدیردی.
هیلی: "روسیا اوکرایناداکی چیرکین فعالیتلرینه سون وئرنه قدر امریکانین موضعی دییشمهیهجک. روسیا قیریم-دن و اوکراینانین شرقیندن چکیلیب، مینسک موقاویلهسینه رعایت ائدنه قدر تحریملریمیز داوام ائدهجک" دئدی.
هیلی روسیانی مالزی هاوا یوللارینا عایید MH17 سفر سایلی یولجو طیارهسینین وورولماسینا گؤره مسئولیتی قبول ائتمهیه و بونونلا باغلی آپاریلان سوروشدورما ایله امکداشلیق ائتمهیه چاغیردی.
دیگر طرفدن روسیانین بمت-دکی دایمی نمایندهسی واسیلی نبنزیا ایسه امریکانین روسیا علیهینه تبلیغات آپاردیغینی سؤیلهدی.
هئچ کیمله ساواش ائتمهدیکلرینی قئید ائدن نبنزیا اوکراینانی دا آتشکهسی پوزماقدا و موناقیشهلری قیزیشدیرماقدا گوناهلاندیردی.
مالزی هاوا یوللارینا عایید MH17 سفر سایلی یولجو طیارسینیننین وورولماسی مسئلهسی ایله باغلی مسئولیت ادعالارینی دا رد ائدن نبنزیا اعتبارلی و شفاف سوروشدورمانین واجیبلیگینی قئید ائتدی.
ایلگیلیلی خبرلر
آوروپا بیرلیگیندن ایرانا چاغری
"ایرانین اعتراضلاری زوراکیلیقلا یاسدیرماغی عاجیل اولاراق دوردورماسینی و اینترنت ایله سربست بیلگی آخیشینی تامین ائتمهسینی گؤزلهییریک"
ترور سالدیریسیندا ۱۱ اکینچی اؤلدو
ترور هؤرگوتو باتی آفریقا ولایتینین تشکیل ائتدیگی سالدیریدا ۱۱ اکینچی حیاتینی ایتیردی
"ایکی نسیلدن سونرا ایلک دفعه اتم سلاحی قوللانما احتیمالی وار"
قازاقیستان جمهورباشقانی توکایئو: اتم گوجونه صاحیب اولانلارین آرتان رقابتی و سؤیلملریندن قایغیلیییق
azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab